Here is a page extracted from Wikipedia that may contain CSS, HTML, and a lot of unformatted text.

Title: جامع
Content: جامع () او جامع  او مصلى , هو مكان بيمارس فيه المسلميين الطقوس الدينيه و الصلوات. اتسمى جامع عشان بيجمع الناس فى ذكر الله و الصلا. فى ناس بيسموه جامع عشان هناك المسلم بيسجد لله و هو بيصلى. فيه صلوات معينه بتتصلى فى الجماعه او فى الجامع زى صلاة الجمعه. المسلمين بيعرفوا ان وقت الصلاه جاه و يروحوا الجامع بعد ما يتأدن الادان. اغلب الجوامع, خصوصا الكبيره منها, بتتميز بشكل معمارى جميل.

الجامع فى العاده ليه مآذنه لكن مش شرط ان الجامع يكونله مآذنه و ممكن يكونله اكتر من مآذنه. من اشهر انواع المآذن دى و اجملها المآذن المملوكيه فى مصر و من اشهرها جامع الغورى فى القاهره و المآذن العثمانيه فى تركيا زى فى جامع السلطان احمد فى استنبول اللى بتتميز برفعها. فيه جوامع بتبقى للصلا بس و فيه جوامع بتتقال فيها خطب الجمعه ، و فيه جوامع بتبقى فيها انشطه اجتماعيه و مدارس دينيه و مكتبه و عشان كده كانت بتتسمى ساعات مدرسه ، من اشهر المدارس دى مدرسة الناصر محمد بن قلاوون و مدرسة السلطان حسن فى القاهره. الجامع الجامع هو الجامع الرئيسى و كان فى العاده بتبنيه الدول الناشئه و من اشهر المساجد الجامعه دى فى مصر كان جامع عمرو بن العاص و جامع احمد بن طولون و الجامع الازهر.

جاليرى 

اسلام
جوامع
مبانى عباده